Kultuuriministri 27. veebruari 2020.a määruse nr 4 „Eesti spordiregistri põhimäärus“ muutmine

Vastu võetud 01.09.2025 nr 4

Määrus kehtestatakse spordiseaduse § 61 lõike 5 alusel.

Kultuuriministri 27. veebruari 2020. a määruses nr 4 „Eesti spordiregistri põhimäärus” tehakse järgmised muudatused:

1) paragrahvi 3 lõike 2 punkt 1 sõnastatakse järgmiselt:

“1) korraldab andmekogu tööd;”;

2) paragrahvi 3 lõike 2 punktid 3, 4 ja 8 tunnistatakse kehtetuks;

3) paragrahvi 3 lõike 4 punkt 8 sõnastatakse järgmiselt:

“8) kavandab ja korraldab andmekogu arendustöid;”;

4) paragrahvi 7 lõiget 1 täiendatakse pärast sõnu „rahvusliku olümpiakomitee“ sõnadega „, rahvusliku paralümpiakomitee“; 

5) paragrahvi 7 lõike 2 punkt 1 sõnastatakse järgmiselt:

„1) hallata ülevaadet Eesti spordisüsteemi aluseks olevate spordiorganisatsioonide struktuuri ehk maakonna spordiliitude, spordialaliitude, spordiühenduste, rahvusliku olümpiakomitee ja rahvusliku paralümpiakomitee liikmeskonnast ning spordiorganisatsioonide liikmesusest ja esindatusest rahvusvahelistes spordiorganisatsioonides;“;

6) paragrahvi 14 lõike 1 punkt 1 sõnastatakse järgmiselt:

„1) maakonna spordiliidu, spordialaliidu, rahvusliku olümpiakomitee ja rahvusliku paralümpiakomitee kohta;“;

7) paragrahvi 14 lõige 2 sõnastatakse järgmiselt:

„(2) Spordiklubi kohta kantakse andmed spordiorganisatsioonide alamandmekogusse tingimusel, et spordiklubi põhieesmärk ja põhitegevusala on spordi arendamine, tema tegevusala on spordi harrastamise võimaldamine, spordiürituste korraldamine või muu sporditegevus ning tema spordialane tegevus toimub peamiselt Eestis. Spordiklubi tegevusalaks ei loeta spordiehitiste käitust. Andmekogu volitatud töötlejal on õigus teha põhjendatud erandeid.“;

8) paragrahvi 14 täiendatakse lõikega 151 järgmises sõnastuses:

„(151) Spordiklubi või spordiühenduse spetsiifilise valdkonna ja spordiala või distsipliini kuulumise spordivaldkonda otsustab andmekogu volitatud töötleja.“;

9) paragrahvi 15 lõiget 2 täiendatakse pärast sõnu „Rahvusliku olümpiakomitee“ sõnadega „ja rahvusliku paralümpiakomitee“; 

10) paragrahvi 15 lõiget 10 täiendatakse pärast sõnu „rahvusliku olümpiakomitee“ sõnadega „, rahvusliku paralümpiakomitee“; 

11) paragrahvi 15 lõige 11 sõnastatakse järgmiselt:

„(11) Spordiorganisatsiooni esindatusena rahvusvahelises spordiorganisatsioonis käsitatakse füüsilise isiku kuulumist rahvusliku olümpiakomitee, rahvusliku paralümpiakomitee, spordialaliidu, spordiühenduse või spordiklubi institutsionaalse esindajana ülemaailmse, üleeuroopalise või muu rahvusvahelise spordi katusorganisatsiooni  juhtorganisse, komisjoni, eksperdirühma või -organisse, või selle organisatsiooni auliikmeks olemist, kui selle kohta on olemas usaldusväärne teave.“;
12) paragrahvi 18 lõike 2 punktis 4 asendatakse sõna “tasemekoolitused” sõnaga “koolitused”;

13) paragrahvi 20 lõike 1 punkt 2 sõnastatakse järgmiselt:

„2) rahvusvaheliste tiitlivõistlustel (olümpiamängud, paralümpiamängud, kurtide olümpiamängud, maailma meistrivõistlused, Euroopa meistrivõistlused, maailma ja Euroopa karikavõistlused, universiaadid, noorte olümpiamängud, Euroopa noorte olümpiafestivalid, Euroopa noorte paramängud ja võistkondlike sportmängude Balti meistrivõistlused) esikolmikusse jõudnud ning Eestit esindanud võistkondade ja sportlaste kohta”;

14) paragrahvi 20 lõiget 1 täiendatakse punktiga 3 järgmises sõnastuses:

„3) spordialadel või distsipliinidel, mida esindav rahvusvaheline spordialaliit kuulub katusorganisatsiooni, mis on rahvusvahelisi spordi katusorganisatsioone koondava organisatsiooni (SportAccord) liige, ja mida esindav Eesti spordialaliit kuulub rahvuslikku olümpiakomiteesse.“;

15) paragrahvi 20 lõike 3 punktis 2 asendatakse sõnad „rahvusvaheline katusorganisatsioon“ sõnadega „rahvusvaheline spordialaliit“; 

16) paragrahvi 20 täiendatakse lõikega 4 järgmises sõnastuses:

„(4) Eesti parasportlaste rahvusvahelistel tiitlivõistlustel saavutatud medalite üle arvestuse pidamisel võetakse aluseks alljärgnev:
1) tiitlivõistlusena käsitletakse paralümpiamänge, kurtide olümpiamänge ning maailma meistrivõistlusi ja Euroopa meistrivõistlusi parasportlastele ja kurtidele;
2) medal on võidetud spordialal või distsipliinil, mis on tunnustatud Rahvusvahelise Paralümpiakomitee ja Rahvusvahelise Kurtide Spordikomitee poolt;
3) vanuseklassina arvestatakse täiskasvanuid ja juunioreid;
4) tiitlivõistlustel osalejaid on rohkem kui medalikohti;
5) täisealine medalist on Eesti kodakondsusega.“;

17) paragrahvi 21 lõike 1 punktis 3 asendatakse lauseosa „rahvusvahelise spordiorganisatsiooni juhtorganisse, komisjoni või eksperdirühma kuuluva esindaja või auliikme nimi“ lauseosaga „rahvusvahelise spordiorganisatsiooni juhtorganisse, komisjoni, eksperdirühma või -organisse kuuluva esindaja nimi, rahvusvahelise spordiorganisatsiooni auliikme nimi“; 

18) paragrahvi 22 punkt 2 sõnastatakse järgmiselt:

„2) maakonna spordiliitude, spordialaliitude, spordiühenduste, rahvusliku olümpiakomitee ja rahvusliku paralümpiakomitee juriidilisest isikust liikmed;“; 

19) paragrahvi 23 lõige 3 sõnastatakse järgmiselt:

„(3) Maakonna spordiliit, spordialaliit, spordiühendus, rahvuslik olümpiakomitee ja rahvuslik paralümpiakomitee on kohustatud pärast andmekogusse kandmata organisatsiooni vastu võtmist oma liikmeskonda tagama, et vastuvõetud organisatsioon esitab registreerimistaotluse ja andmed andmekogule 30 päeva jooksul.“; 

20) paragrahvi 23 lõike 7 punkt 4 sõnastatakse järgmiselt:

„4) liikmesus ja esindatus rahvusvahelises spordiorganisatsioonis: rahvusvahelise spordiorganisatsiooni tegevusulatus, nimi eesti keeles, tema rahvusvaheline tunnustatus, esindatava organi nimi eesti keeles, liik, esindaja ameti- või aunimetus ja tema roll;“;

21) paragrahvi 23 lõiget 10 täiendatakse pärast sõnu „Rahvuslik olümpiakomitee“ sõnadega „, rahvuslik paralümpiakomitee“; 

22) paragrahvi 23 lõiget 11 täiendatakse enne sõna “spordialaliit” sõnadega “rahvuslik paralümpiakomitee,“;

23) paragrahvi 23 lõige 16 sõnastatakse järgmiselt: 

„(16) Andmekogu volitatud töötlejal on õigus muuta andmekogusse kantud organisatsiooni liiki, võttes aluseks organisatsiooni põhitegevusala, organisatsiooni põhikirja äriregistris või mittetulundusühingute ja sihtasutuste registris, organisatsiooni esitatud avalduse või selgelt organisatsiooni põhitegevusele viitava muu asjakohase teabe.“;

24) paragrahvi 26 lõige 1 sõnastatakse järgmiselt:

„(1) Treeneri, treenerikutse taotleja ja sporditegevust juhendava treenerikutseta isiku andmed kannab andmekogusse treenerikutse andja või andmekogu volitatud töötleja 30 päeva jooksul nende esitamisest alates.“;

25) paragrahvi 26 lõike 5 punktis 4 asendatakse sõna „tasemekoolituste“ sõnaga „koolituste“; 

26) paragrahvi 26 lõiked 7–10 sõnastatakse järgmiselt:

„(7) Kutsekomisjon sisestab andmekogusse:
1) antud treenerikutsete andmed, välja arvatud kutsetunnistuse registreerimisnumber;
2) treenerikutse koolituste andmed (eriala ja täienduskoolitused);
3) treenerikutse andmise andmed.

(8) Treenerikutse andja kannab andmekogusse:
1) treenerikutset andvate kutsekomisjonide ja antavate treenerikutsete andmed; 
2) treenerikutset andvate kutsekomisjonide liikmete andmed;
3) treenerikutse koolituste andmed (üldained).

(9) Treenerikutse andja kannab andmekogusse ja esitab kutseregistrile antud treenerikutsete andmed volitatud töötleja veebilehel asuva viida kaudu üle turvakanali ligipääsetavas süsteemis. Andmete esitajad identifitseeritakse kõrge turvalisuse tasemega autentimisvahendit kasutades.

(10) Treener, treenerikutse taotleja, sporditegevust juhendav treenerikutseta isik, kutsekomisjoni liige, kutsekomisjoni kontaktisik ja treenerikutse andja esindaja esitavad andmed volitatud töötleja veebilehel asuva viida kaudu üle turvakanali ligipääsetavas süsteemis. Volitatud töötleja veebilehel asuva viida kaudu üle turvakanali ligipääsetavas süsteemis identifitseeritakse andmete esitajad kõrge turvalisuse tasemega autentimisvahendit kasutades.“; 

27) paragrahvi 28 lõiget 1 täiendatakse teise lausega järgmises sõnastuses:
„Paraspordi võistluste ja tulemuste andmed sisestab ja kannab andmekogusse Eesti Paralümpiakomitee võistluste protokollide alusel 30 päeva jooksul alates ametliku võistlusprotokolli avaldamisest.“;

28) paragrahvi 29 lõikes 2 jäetakse välja sõnad „, treenerite ja juhendajate tööjõukulude“; 

29) paragrahvi 29 lõige 3 sõnastatakse järgmiselt: 

„(3) Maakonna spordiliit, spordialaliit, spordiühendus, rahvuslik olümpiakomitee ja rahvuslik paralümpiakomitee on kohustatud tagama oma juriidilisest isikust liikmete andmete uuendamise andmekogus käesolevas põhimääruses sätestatud tähtpäevadeks.“;

30) paragrahvi 29 lõike 6 punkti 2 täiendatakse pärast sõnu „rahvuslik olümpiakomitee“ sõnadega „, rahvuslik paralümpiakomitee“; 

31) paragrahvi 29 lõike 6 punktis 6 asendatakse sõna „tasemekoolituste“ sõnaga „koolituste“; 

32) paragrahvi 30 lõikes 1 asendatakse sõna „arhiveerimiskorrast“ sõnaga „dokumendihalduskorrast“;

33) paragrahvi 30 lõike 4 viimane lause sõnastatakse järgmiselt: 

„Säilitamistähtaja möödumisel alusdokumendid kustutatakse või hävitatakse.“;

34) paragrahvi 30 lõike 5 punkt 2 sõnastatakse järgmiselt:

„2) spordiorganisatsioon, kes ei ole ühegi maakonna spordiliidu, spordialaliidu, spordiühenduse,  rahvusliku olümpiakomitee või rahvusliku paralümpiakomitee liige, ei tegutse või on likvideerimisel;“;

35) paragrahvi 30 lõige 11 tunnistatakse kehtetuks; 

36) paragrahvi 30 lõike 13 punktis 6 asendatakse sõna „tasemekoolituste“ sõnaga „koolituste“; 

37) paragrahvi 31 lõiget 5 täiendatakse pärast sõna „kutsekomisjon“ sõnadega „või treenerikutse andja.“; 

38) paragrahvi 32 lõikes 2 asendatakse sõnad „kutset andva organi“ sõnadega „treenerikutse andja“; 

39) paragrahvi 33 lõiget 3 täiendatakse punktiga 71 järgmises sõnastuses:

„71) spordiobjekti foto autori nimi, kui autoriõiguste omanik või esindaja ei ole andnud nõusolekut selle avaldamiseks;“;

40) paragrahvi 33 lõike 3 punktis 10 asendatakse sõna „tasemekoolituste“ sõnaga „koolituste“; 

41) paragrahvi 33 lõike 3 punkt 12 sõnastatakse järgmiselt:

„12) treenerikutse andmise andmed;“;

42) paragrahvi 33 lõike 8 punktis 1 asendatakse sõnad „treenerikutset andva organi“ sõnadega „treenerikutse andja“;  

43) paragrahvi 33 lõiget 8 täiendatakse punktiga 21 järgmises sõnastuses:

„21) treenerikutset andva kutsekomisjoni liikmel treenerikutse andmise andmetele komisjoniga seotud spordialade ja distsipliinide lõikes;“;

44) määruse lisa 1 „Eesti spordiregistrisse esitatavate andmete loetelu“ I peatüki punkti 1 alapunkti 1.1.1. täiendatakse pärast sõnu „rahvuslik olümpiakomitee“ sõnadega „,rahvuslik paralümpiakomitee“;

45) määruse lisa 1 „Eesti spordiregistrisse esitatavate andmete loetelu“ I peatüki punkti 2 alapunktist 2.1.6. jäetakse välja sõnad „Rahvusvahelise Olümpiakomitee (IOC) poolt”;

46) määruse lisa 1 „Eesti spordiregistrisse esitatavate andmete loetelu“ I peatüki punkti 2 alapunkt 2.1.7. tunnistatakse kehtetuks;

47) määruse lisa 1 „Eesti spordiregistrisse esitatavate andmete loetelu“ I peatüki punkti 7 alapunkt 7.13. tunnistatakse kehtetuks;

48) määruse lisa 1 „Eesti spordiregistrisse esitatavate andmete loetelu“ III peatüki punkti 1 alapunkt 1.9. sõnastatakse järgmiselt:
„1.9. Spordiobjekti fotode andmed 
1.9.1. Spordiobjekti foto 
1.9.2. Foto autori nimi 
1.9.3. Autori nime näitamine avalikult (jah/ei) 
1.9.4. Litsentsiandja nimi 
1.9.5. Foto pealkiri 
1.9.6. Foto tegemise aasta“;

49) määruse lisa 1 „Eesti spordiregistrisse esitatavate andmete loetelu“ III peatüki punkti 2 täiendatakse alapunktidega 2.10.–2.11. järgmises sõnastuses:
„2.10. Hoone energiamärgis 
2.11. Hoone energiamärgise väljastamise kuupäev“;

50) määruse lisa 1 „Eesti spordiregistrisse esitatavate andmete loetelu“ III peatüki punkti 5 täiendatakse alapunktiga 5.81. järgmises sõnastuses:
„5.81. Padelihall 
5.81.1. Pindala 
5.81.2. Pikkus 
5.81.3. Laius 
5.81.4. Kõrgus 
5.81.5. Põranda pealispind 
5.81.6. Põranda täpsustus 
5.81.7. Põranda paigaldamise aasta 
5.81.8. Alalised (sisse ehitatud) istekohad 
5.81.9. Istekohad teisaldatavatel tribüünidel 
5.81.10. Muud pealtvaatajate istekohad 
5.81.11. Istekohad kokku 
5.81.12. Valgustihedus (Eh) 
5.81.13. Elektroonilise tulemustabloo olemasolu 
5.81.14. Lisainfo tabloode kohta 
5.81.15. Statsionaarse helivõimendussüsteemi olemasolu 
5.81.16. Lisainfo“;

51) määruse lisa 1 „Eesti spordiregistrisse esitatavate andmete loetelu“ III peatüki punkti 5 täiendatakse alapunktiga 5.271. järgmises sõnastuses:
„5.271. Padeliväljak 
5.271.1. Pindala 
5.271.2. Pikkus 
5.271.3. Laius 
5.271.4. Väljaku kate 
5.271.5. Väljaku katte täpsustus 
5.271.6. Tehisvalgustuse olemasolu 
5.271.7. Lisainfo“;

52) määruse lisa 1 „Eesti spordiregistrisse esitatavate andmete loetelu“ III peatüki punkti 6 täiendatakse alapunktiga 6.191. järgmises sõnastuses:
„6.191. Padel 
6.191.1. Normaalmõõtmeliste padeliväljakute arv“;

53) määruse lisa 1 „Eesti spordiregistrisse esitatavate andmete loetelu“ IV peatüki punkti 1 täiendatakse alapunktiga 1.2.41. järgmises sõnastuses:
„1.2.41. Välishariduse puhul ENIC/NARIC keskuse hariduskvalifikatsiooni hinnang“;

54) määruse lisa 1 „Eesti spordiregistrisse esitatavate andmete loetelu“ IV peatüki punkti 5 alapunkt 5.6. tunnistatakse kehtetuks;

55) määruse lisa 2 „Eesti spordiregistri spordiehitiste alamandmekogu spordiobjektide ja sportimispaikade liigitus“ täiendatakse alapunktiga 1.81 järgmises sõnastuses:
„1.81. padelihall“;

56) määruse lisa 2 „Eesti spordiregistri spordiehitiste alamandmekogu spordiobjektide ja sportimispaikade liigitus“ täiendatakse alapunktiga 9.41 järgmises sõnastuses:
„9.41. padeliväljak“.

				
Heidy Purga						
minister						

Kristiina Alliksaar
kantsler